cyanic-selkie/wikianc huggingface dataset:
Blue Moon
«Blue Moon» er ein klassisk popsong skriven av Richard Rodgers og Lorenz Hart i 1934 som har blitt ein standardballade. Han kan ha vore første gongen den kjende «50-talsprogressjonen» vart nytta i ein popsong. Songen vart ein hit to gonger i USA i 1949 med Billy Eckstine og Mel Tormé. I 1961 vart «Blue Moon» ein internasjonal hit for doo-wop-gruppa the Marcels. I løpet av åra har songen blitt spelt av mange artistar, som Billie Holiday, Elvis Presley, The Mavericks og Rod Stewart.
Versjonar av songen vart nytta i skrekk-komedien An American Werewolf in London i 1981.
Bakgrunn
Richard Rodgers og Lorenz Hart hadde kontrakt med Metro-Goldwyn-Mayer i mai 1933. Dei fekk raskt i oppgåve å skrive songar for Hollywood Party, ein film med mange av dei største stjernene til studioet. Richard Rodgers sa seinare, «Ein av ideane våre var å ha med ein scene der Jean Harlow vert vist som ei uskuldig, ung jente som seier - eller heller syng - kveldsbøna si. Korleis klippet passa inn i filmen har eg ingen aning om, men føremålet var å uttrykke det store ønsket til Harlow om å bli ei filmstjerne ('Oh Lord, if you're not busy up there,/I ask for help with a prayer/So please don't give me the air . . .').» Songen vart ikkje ein gong spelt inn (og filmen kom aldri ut ) og MGM Song #225 «Prayer (Oh Lord, make me a movie star)» datert 14. juni 1933, vart registrert for opphavsrett som eit upublisert verk den 10. juli 1933.
Lorenz Hart skreiv ny tekst til melodien for å skape ein tittelsong for filmen Manhattan Melodrama i 1934. Songen, som òg fekk namnet «It's Just That Kind of Play», vart spelt inn før filmen kom ut, og opphavsretten vart registrert for eit upublisert verk den 30. mars 1934. Studioet bad så om eit nattklubbnummer for filmen. Rodgers likte framleis melodien, så Hart skreiv ein tredje tekst: «The Bad in Every Man» («Oh, Lord . . . /I could be good to a lover,/But then I always discover/The bad in ev’ry man» ), som vart sungen av Shirley Ross. Songen, som òg vart publisert som noteark, vart ikkje ein hit.
Etter at filmen vart gjeven ut av MGM, meinte Jack Robbins—sjefen for forlaget til studioet —at melodien var kommersielt bra, men at songen trengde ein meir romantisk tekst og ein meir slagkraftig tittel. Hart var i starten motvillig om å skrive enno ein tekst til songen, men vart overtydd. Resultatet vart «Blue moon/you saw me standing alone/without a dream in my heart/without a love of my own».
Det finst eit introduksjonsvers (ein vanleg teknikk på songar i 1920- og 1930-åra) som kjem før det første refrenget i songen. Eric Clapton og Rod Stewart nytta denne versjonen i si utgåve av songen frå 2004 (Stardust: The Great American Songbook, Volume III). Den siste linja i det ekstra verset er «Life was a bitter cup for the saddest of all men.»
Billy Eckstine-versjonen
Den amerikanske swing-songaren Billy Eckstine spelte inn ein versjon av «Blue Moon» som nådde Billboard-lista i 1949. Han vart gjeven ut av MGM Records. Songen nådde først Juke Box-lista den 5. mars 1949, og låg tre veker på lista, med ein 21. plass som høgaste plassering.
Mel Tormé-versjonen
Den amerikanske jazz-songaren Mel Tormé spelte ein versjon av «Blue Moon» som nådde Billboard-lista i 1949. Han kom først ut på Capitol Records og nådde Best Seller-lista den 8. april 1949. Singelen låg fem veker på lista og nådde 20. plassen. På B-side var singelen «Again».
Elvis Presley-versjonen
«Blue Moon» vart først i rock and roll-samanheng av came Elvis Presley i 1956. Hans versjon av songen vart gjeven ut på debutalbumet hans, Elvis Presley for RCA Records. Presley si utgåve vart gjeve ut på singel og var B-sida til «Just Because». Innspelinga vart produsert av Sam Phillips.
Jim Jarmusch-filmen Mystery Train frå 1989 har tre fråskilde soger som er knytte saman av delar av Elvis sin versjon av «Blue Moon» (via radio).
The Marcels-versjonen
The Marcels, ei doo-wop-gruppe, spelte òg inn songen for albumet Blue Moon. I 1961 hadde Marcels tre songar igjen å spele inn og trengde ein til. Produsenten Stu Phillips likte ikkje nokre av dei andre songane, utanom ein som hadde same akkordane som «Heart and Soul» og «Blue Moon». Han spurte dei om dei kjende nokre av desse songane, og ein av dei kjende «Blue Moon» som han lærte til dei andre. Den kjende introen til songen («bomp-baba-bomp» og «dip-da-dip») var eit utdrag fr ein original song gruppa hadde spelt på konsertane sine.
Singelen gjekk heilt til topps på Billboard Pop-lista der han låg i tre veker, og til topps på R&B-lista. Songen gjekk òg til topps på den britiske singellista. The Marcels-versjonen av «Blue Moon» selde ein million eksemplar og fekk gullplate. Songen er oppført på lista til ''Rock and Roll Hall of Fame over «500 songr som forma rock and roll». Doo-wop-versjonen til The Marcels er ein av tre forskjellige versjonar nytta i filmen An American Werewolf in London.
Rod Stewart-versjonen
Den britiske songaren Rod Stewart spelte inn songen med Eric Clapton for Stewart-albumet Stardust: The Great American Songbook, Volume III i 2004. Versjonen deira vart gjeven ut på singel tidleg i 2005 og nådde 23. plassen på Billboard Adult Contemporary-lista i USA.
Waldkirch i Baden-Württemberg
Waldkirch er ein by og ein kommune sørvest i forbundslandet Baden-Württemberg i Tyskland. Kommunen omfattar 48,5 km² og hyser kringom 22 000 ibuarar. Byen ligg lengst vest i Schwarzwald, ei 15 kilometer nord-nordaust om Freiburg im Breisgau.
Sick, ein multinasjonal produsent av optiske sensorar, har hovudsete i Waldkirch. Det same har berg- og dalbaneprodusenten Mack Rides.
Ishockey-VM 1981
Verdsmeisterskapen i ishockey 1981 vart arrangert i Sverige i tida frå 12. til 26. april 1981. Meisterskapen vart avvikla med gruppespel à fire lag i dei to gruppene, fordelt på Göteborg og Stockholm. Deretter gjekk dei to beste laga i gruppene vidare til eit meisterspel der alle laga møttest i to kampar før medaljestriden var avgjort. Laga som ikkje tok seg til meisterspelet, møttest like eins i to innbyrdes kampar i striden om å unngå nedrykk til B-pulja. Alle kampane i sluttspela fann stad i Göteborg.
Sovjetunionens meisterlag
Målvakter: Vladislav Tretjak, Vladimir Mysjkin Forsvarar: Vjatsjeslav Fetisov, Aleksej Kasatonov, Valerij Vasiljev, Nikolaj Makarov, Vasilij Pervukhin, Zinetula Biljaletdinov, Sergej Babinov Løparar: Vladimir V. Petrov, Aleksandr Maltsev, Vladimir Krutov, Viktor Sjalimov, Sergej Sjepelev, Vladimir Golikov, Nikolaj Drozdetskij, Jurij Lebedev, Viktor Zjluktov, Sergej Kapustin, Sergej M. Makarov, Aleksandr V. Skvortsov, Andrej Khomutov
Have You Seen Your Mother, Baby, Standing in the Shadow?
«Have You Seen Your Mother, Baby, Standing in the Shadow?» (ofte forkorta til «Have You Seen Your Mother Baby?») er ein song av The Rolling Stones. Han kom først ut som singel i september 1966 og seinare på det britiske samlealbumet Big Hits (High Tide and Green Grass).
Songen er skriven av Mick Jagger og Keith Richards og vart spelt inn på seinsommaren 1966. Dette var første gongen Stones nytta blåsarar på ein song, og han er ein av dei første songane nokon gong som nyttar seg av feedback frå gitarane.
Singelen nådde femteplass i heimlandet og niandeplass i USA. I Noreg kom songen opp til sjetteplass, og låg berre tre veker inne på Topp 10. B-sida var den bluesaktige «Who’s Driving Your Plane?» med Brian Jones på munnspel. Omslaget på singelen viste bandet utkledd i kvinneklede. Peter Whitehead filma ein musikkvideo til songen, ein av dei første musikkvideoane nokon gong.
Fylkesveg 3802
Fylkesveg 3802 i Agder går mellom Bygland og Jordalsbø i Bygland kommune. Vegen er 3,3 km lang.
Fram til 2019 hadde vegen nemninga fylkesveg 322 i Aust-Agder.
Kfar Menahem
Kfar Menahem (hebraisk skrift כְּפַר מְנַחֵם, tyder Menahemlandsby) er ein kibbutz i Israel som ligg 7 km aust for Kiryat Malakhi sør i det sentrale Israel. Han høyrer til Yoav regionale kommune.
Historie
Samfunnet vart grunnlagd som ein moshav kalla «Irgun Menachem» i 1935 av ei Rehovot-gruppe av aktivistar. Under arabararopprøret i 1936 vart staden fråflytta av jødane og øydelagd av arabarar.
Den 28. juli 1937 vart moshaven oppretta på ny som ein tårn- og palisade-busetjing, men heldt ikkje stand. I 1939 vart institusjonane for å skape nye busetjingar erstatta av medlemmar av «Irgun Menahem», pionerar frå USA og medlemmar av Hashomer Hatzair, som var i opplæringen i moshaven Kfar Hadar, nær Ramatayim.
Eit år etter dei drog frå tårn- og palisade-busetjinga vart det grunnlagd ein permanent busetnad på ei høgd i nærleiken, sør for muren.
Etter den arabisk-israelske krigen i 1948 tok kibbutzen over kring 9 000 mål med jord frå den avfolka palestinske landsbyen Idnibah.
Nominasjonane til Nordisk råds litteraturpris frå det samiske språkområdet
Nominasjonar til Nordisk råds litteraturpris frå det samiske språkområdet blir sidan 1985 gjort av Sámi Girjecálliid Searvi, samisk forfattarforeining. Sidan 1962 har Nordisk råd årleg delt ut Nordisk råds litteraturpris for eit litterært verk skrive på eitt av dei nordiske språka. Frå starten i 1962 vart det årleg nominert to bøker frå kvart av landa Danmark, Finland, Island, Noreg og Sverige. Frå 1985 kan det òg nominerast ei bok årleg frå Færøyane, Grønland og det samiske språkområdet når det er aktuelle kandidatar.
Bøkene som vert nominert, vert omsett til eitt av dei skandinaviske språka norsk, svensk eller dansk om dei ikkje er det allereie. Den skandinaviske tittelen står i parentes i lista under.
20. austlege meridianen
20. meridianen aust for nullmeridianen er ei lengdegradslinje eller meridian som strekkjer seg frå Nordpolen over Nordishavet, Europa, Afrika, Atlanterhavet og Indiahavet, Sørishavet og Antarktis til Sørpolen.
Den 20. austlege meridianen dannar ein storsirkel med den 160. vestlege meridianen.
Delar av grensa til Namibia med Botswana og Sør-Afrika er definert av meridianen. Grensa mellom Atlanterhavet og Indiahavet er definert av meridianen. Meridianen definerer den austlege grensa til Neuschwabenland-området i Dronning Maud Land, Antarktis.
Frå pol til pol
Frå og med Nordpolen og sørover til Sørpolen, passerer den 20. austlege meridianen gjennom:
Fylkesveg 323 i Aust-Agder
Fylkesveg 323 i Aust-Agder går mellom Urviki og Ose i Bygland kommune. Vegen er 15,3 km lang.
20. austlege meridianen
Frå pol til pol
! scope="col" width="125" | Koordinatar ! scope="col" | Land, territorium eller hav ! scope="col" | Merknader ! scope="row" style="background:#b0e0e6;" | Nordishavet ! scope="row" | ! scope="row" style="background:#b0e0e6;" | Barentshavet ! scope="row" style="background:#b0e0e6;" | Atlanterhavet ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Austersjøen ! scope="row" | ! scope="row" style="background:#b0e0e6;" | Austersjøen ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | Grensa mellom og ! scope="row" | Grensa mellom  og  (Northern Cape) ! scope="row" | ! scope="row" style="background:#b0e0e6;" | Grensa mellom Atlanterhavet og Indiahavet ! scope="row" style="background:#b0e0e6;" | Sørishavet ! scope="row" | Antarktis
Highway Companion
Highway Companion er det tredje soloalbumet, og det 14. totalt av den amerikanske musikaren Tom Petty. Det vart gjeve ut seint i juli 2006 og nådde fjerdeplassen på Billboard 200. Albumet vart produsert av den tidlegare bandkollegaen i Traveling Wilburys, Jeff Lynne, som òg produserte det kritikarroste debutalbumet til Petty (som soloartist), Full Moon Fever, i tillegg til det neste Heartbreakers-albumet, Into the Great Wide Open. Petty gav ut albumet på Rick Rubin sitt American Recordings og Warner Bros. Records, dere Petty hadde hatt kontrakt sidan det andre soloalbumet sitt, Wildflowers (som var produsert av Rubin). Songen «Saving Grace» og «Big Weekend» vart 4. juli 2006 gjeve ut på iTunes Music Store. Det vart det einaste Petty-albumet på American Recordings, sidan selskapet vart flytta til Columbia Records i 2007.
Det var mogeleg å strøyme albumet på fleire nettsider før albumet kom ut på plate. iTunes-utgåva av albumet inneheld nokre ekstra spor: eit live-opptak av«Saving Grace», videoen til «Saving Grace» og eit interaktivt mediahefte.
Spesialutgåve
Ei utvida spesialutgåve av Highway Companion kom ut 5. juni 2007. Denne utgåva hadde med to nye spor og demoar av «This Old Town» og «Big Weekend». Dei nye spora, «Home» og «Around the Roses», vart spelt inn for albumet i 2005. Plata kom innpakka i kunstlêr og inneheldt to postkort.
Yixing-leire
Yixing-leire eller zisha-leire er ein type leire frå området nær byen Yixing i Jiangsu-provinsen i Kina.
Chistenstein
Chistenstein er eit fjell i Plessurfjella (Alpane), nær Klosters i kantonen Graubünden i Sveits.
Yixing-leire
Bruken av leira går attende til Song-dynastiet (960-1279) då lilla leire først vart tatt ut rundt innsjøen Taihu i Kina. Frå 1600-talet vart leirvarene eksportert til Europa.
Det ferdige steintøyet som er nytta i samband med laging og driking av te og andre småting er vanlegvis raudt eller brunt i fargen. Det er kjend som lilla sand-steintøy og er som oftast utan glasur. Leira som er nytta i yixing-steintøy er veldig kohesiv og kan bli forma ved hjelp av begitting, spiralforming eller mest vanleg plateforming. Dei mest kjende produkta laga av yixing-leire er yixingtekanner (宜興紫砂壺; yíxīng zǐshā hú, 'yixing lilla sand-kanne').
Leiretypar
Omgrepa «yixing-leire» og «zisha-leire» er ofte nytta som paraplyuttrykk om tre ulike typar steintøy:
Ved å blande desse leirene kan ein få grøn- og blåfargar.
Mineralsamansetting
Kjemisk er zisha ei blanding av kaolin, kvarts og glimmer med eit høgt innhald av jernoksid. Ho er i hovudsak tatt ut i Huanglongshan og Zhaozhuangshan og har ei litt sandaktig tekstur. Prosessen med å lage til leire er lang og var tradisjonalt ein løyndom. Typisk vart leira brent i ein oksyderande atmosfære ved temperaturar mellom 1100°C-1200°C som er høgare enn med vanleg leire.
Monolith av Kansas
Monolith er det sjette studioalbumet til det amerikanske progressive rockebandet Kansas, gjeve ut i 1979. Albumet vart ommastra og gjeve ut på ny i 2011 med bonusspor.
Oversyn
Det var det første studioalbumet som vart produsert av bandet sjølv, og vart det tredje albumet deira som gjekk inn på topp 10 på Billboard-lista'. Likevel fekk Monolith dårlege meldingar og salstala var skuffande. Den første singlen, «People of the South Wind», stoppa på topp 30 på Billboard Hot 100 i august 1979 og dei gav raskt ut «Reason to Be» som ny singel, slik dei hadde gjort med hitten «Dust in the Wind»,   men «Reason to Be» nådde berre 52. plassen på lista.
Etter den amerikanske delen av Monolith-turneen, drog bandet til Japan for første gongen i januar 1980. Fire songar frå denne japanske turneen vart gjeve ut på ein EP kalla Kansas Monolith Tour 1980 in Japan og sendt til radiostasjonar.
Monolith selde til platinaplate tidleg i 1990-åra. Kerry Livgren donerte platinaplata si til Kansas State Historical Society. Albumet nådde tiandeplassen på Billboard-lista.
Det vart laga musikkvideoar for fire av spora på Monolith: «On the Other Side», «People of the South Wind», «Away from You» og «Reason to Be».
Mottaking
John Swenson i Rolling Stone, som tidlegare hadde melt Point of Know Return, var langt mindre nøgd med Monolith, og kritiserte særskild at det var pretensiøst: «dette bandet er berre ein amerikansk versjon av The Moody Blues og Emerson, Lake and Palmer» Seriøs musikk som vender nasa opp til uttrykksevna i rock & roll og erstatta bombast med kjensler.»
Robert Taylor i AllMusic gav albumet to av fem stjerner og skreiv at bandet spelte bra, men kritiserte stilen deira som oppbrukt og generell mangel på retning. Han kritiserte særskild dei barnslege tekstane og at dei skifta fokus mot radiovenleg musikk.
Tarjei Skarlund
Tarjei Viken Skarlund er ein norsk sandvolleyballspelar frå Ålesund. Han representerer Randaberg Idrettslag.
Karriere
Tidlegare spelte Skarlund saman med Jørre Kjemperud. Dei to spelte sandvolleyball for Noreg under sommar-OL 2008 i Beijing. I ettertid har han skifta makker til Martin Spinnangr, som han deltok i sommar-OL 2012 med. Diverre heldt det ikkje til medalje for nordmennene. Truleg er dette Skarlunds siste sesong i internasjonal sandvolleyball.
Sollaug Sárgon
Sollaug Sárgon er ein samiskspråklig pedagog og forfattar som bur Kautokeino.
Ho er utdanna som barnevernspedagog og har òg ein mastergrad i pedagogikk med fordjuping i spesialpedagogikk. Sárgon arbeider som pedagogisk-psykologisk rådgjevar ved Samisk vidaregåande skule og reindriftsskule. Ho driv òg eige rådgjevingsfirma.
Sárgon har skrive barneboka Ovllá árgabeaivi (2000) på nordsamisk, leseboka Åvlan aarke-biejjie (2007) på sørsamisk og diktsamlinga Savvon bálgáid luottastit (2010) på nordsamisk.
For diktsamlinga Savvon bálgáid luottastit (2010) vart ho nominert til Nordisk råds litteraturpris for 2013.
Parvenu Point
Parvenu Point er eit lågt, men markant nes heilt nord på Pourquoi Pas Island, utanfor vestkysten av Graham Land. Det vart først kartlagd i 1936 av British Graham Land Expedition (BGLE) under Rymill. Neset vart kartlagd på ny i 1948 av Falkland Islands Dependencies Survey (FIDS) og funne å vere meir kjenneleg frå vest enn det ein tidlegare hadde trudd, og den tilsynelatande veksten har gjeve opphav til namnet. Parvenu er eit engelsk ord for oppkomling.
Songen The Last DJ
«The Last DJ» er ein song skriven av Tom Petty og spelt inn av det amerikanske rockebandet, Tom Petty and the Heartbreakers. Han vart gjeven ut i september 2002 som den første singelen frå albumet med same namn. Songen fekk moderat suksess og nådde 22. plassen på Billboard Mainstream Rock Tracks i 2002. Songen vart bannlyst på mange radiostasjonar eigd av Clear Channel Communications fordi han var «anti-radio».
Bakgrunn og skriving
Petty sa til Mojo at i songen så var «Radio berre ein metafor. ‘The Last DJ’ handlar i røynda om tapet av eit moralsk kompass, vårt moralske senter». Petty fortalte Jim DeRogatis at songen er ei soge «om ein D.J. i Jacksonville i FLorida så vart så frustrert av å ikkje få spele dei songane han ville på radio, at han flytta til Mexico for å få fridomen sin attende. Songen vert sungen av ein forteljar som er ein fan av denne DJen.»
Innhald
Songen er eit åtak på selskap som tok over radiostasjonar seint i 1990-åra. Radiostasjonar hadde eitt enkelt musikkprogram som gjekk i opptak på mange forskjellige stasjonar. Selskapa sparte slik pengar, men mista samstundes kontakten med dei lokale lyttarane.
Slakteriet Brekke AS
Slakteriet Brekke AS er eit aksjeselskap i Brekke i Gulen kommune i Vestland som vart skipa av selskapet Aqua Farms i Brekke i Gulen for å drive fiskeoppdrett, og som seinare vart kjøpt opp av Pan Fish. Pan Fish selde i 2006 slakteriet i Instefjorden til Florø-firmaet Slakteriet AS ved Ole Eilertsen.
Emmendingen
Emmendingen er ein by og ein kommune sørvest i forbundslandet Baden-Württemberg i Tyskland. Kommunen omfattar 33,8 km² og hyser kringom 29 000 ibuarar. Byen ligg ei 14 kilometer nord om Freiburg im Breisgau.
Byen er den mest folkerike i Landkreis Emmendingen og sentrum for krinsområdet.
Nevin Yanıt
Nevin Yanıt er ein tyrkisk friidrettsutøvar som har tevla internasjonalt i 100 meter hekk og på 100 meter. Ho vart europameister på korthekken både i 2010 og 2012.
Helm Peak
Helm Peak er eit fjell som med 930 moh er det høgaste fjellet i Relay Hills, på vestsida av Den antarktiske halvøya. Området vart fotografert frå lufta i U.S. Navy, 1966, og vart kartlagd av British Antarctic Survey, 1970–73. Det vart namngjeven i 1977 av UK Antarctic Place-Names Committee i samband med at stader i nærleiken er kalla opp etter vindar: Helmvinden er ein austleg krafting vind ein får på lesida av dei nordlege Penninane i England.
Nevin Yanıt
Aktiv
Yanıt deltok i VM i friidrett 2007 i Osaka, men vart slått ut i semifinalane på 110 m hekk. Også under Sommar-OL 2008 i Beijing rauk ho ut i semifinalane. Det same skulle gjenta seg ved friidretts-VM 2009 i Berlin.
Under EM i friidrett 2010 i Barcelona vann Yanıt gullmedaljen i 110 meter hekk på tyrkisk rekordtid, 12,63 sekundar, med irske Derval O'Rourke og tyske Carolin Nytra på dei andre medaljeplassane. To år seinare forsvarte ho EM-titelen under meisterskapen i Helsingfors. Nokre veker etter Helsingfors-EM kom ho på femteplass i hekkeøvinga under Sommar-OL 2012 i London på tyrkisk rekord, 12,58 sekundar.
Doping
I august 2013 vart Yanıt utestengd frå idrett i to år, etter ei postiv dopingprøve frå februar same året.
Martin Spinnangr
Martin «Spinny» Spinnangr er ein norsk sandvolleyballspelar frå Farsund. Han representerer Farsund Idrettslag.
Martin Spinnangr deltok for fyrste gong i OL under sommar-OL 2012 saman med Tarjei Skarlund. Dei to vann mot m.a. Canada, men rauk ut av åttandedelsfinalen etter 2-0-tap mot Latvia. Sandvolleyballspelarane frå Latvia gjekk vidare til å ta olympisk bronse.
Chli Spannort
Chli Spannort er eit fjell i Urner-Alpane i Sveits.
Lill
Lill er eit skandinavisk kvinnenamn med opphav i kjælenamn, anten danna av det norrøne ordet lítill, 'liten', eller som ei kortform av namn som byrjar på Lill-, som Lillian eller Lillebil. Nærskylde former er Lilla, Lillan, Lille og Lilly.
Lill kan òg vera eit slektsnamn.
Lill har namnedag den 27. februar.
Bruk
Bruken av namnet i Noreg tok til å veksa rundt i siste halvdel av 1910-åra. Han voks til ein topp rundt 1970, då over 0,30 % av nyfødde jenter fekk namnet. Lill er vanleg i samansetjingar med andre namn, som «Lill-Kristin» eller «Eva-Lill». Medan det i 2009 var 3 126 norske kvinner som hadde Lill som første førenamnet, var det berre 386 som hadde det som einaste førenamn.
Niels Griis Alstrup Dahl
Niels Griis Alstrup Dahl var ein norsk prost, stortingsrepresentant, ordførar og folkeopplysar. Han fekk mykje å seia for folket i Gulen kommune i Sogn og Fjordane, der han var busett store delar av livet sitt. Henrik Dahl var soneson hans.
Oppvekst og utdanning
Dahl vart fødd i Uskedalen i Kvinnherad som den nest eldste av tolv sysken i ein velståande familie. Faren var offiser. Han gjekk på katedralskulen i Bergen, vart student i 1796 og cand.theol. ved Universitetet i København år 1800.
I åra som kom var han medhjelpar hjå den kjende presten Niels Hertzberg i Kvinnherad. 1804 vart han tilsett som kapellan i Eivindvik prestegjeld i Gulen og vart i 1807 sokneprest der. Frå 1823 til 1847 var han også prost i Ytre Sogn prosti.
Han gifte seg med Hylleborg Hertzberg i 1805. Dei hadde ikkje born sjølve, men hadde fleire til oppfostring.
Jordbruks- og skuleverksemd
For å syna bøndene i Gulen godt jordbruk, dyrka han på eigen kostnad opp den usle prestegarden til eit storarta mønsterbruk ved hjelp av moderne metodar. Biskop Jacob Neumann meinte Dahl hadde «trodset Naturen» med arbeidet sitt. Dahl var også leiar for eit stort jordskiftearbeid i Gulen. Frå 1817 til 1840 vart om lag 200 bruk skifte ut or teigblandinga. Avlinga vart dobla på mange bruk på grunn av dette. Dahl fekk også bøndene til å ta i bruk ein byggjeskikk som trong mindre vedlikehald, ved å nytta gråstein til uthus og grunnmurar.
Dahl satsa på gode lærarar som han sjølv lærte opp i prestegarden, der han husa dei gratis, og betalte også vidareutdanninga for somme. Ein annan prost meldte i 1820 at «I intet af de andre Præstegjeld (i Sogn) haves så gode Skoleholdere som i Eivindvig». Dahl oppretta to faste skular i 1825; lenge før det var vanleg med faste skular på distrikta. I 1829 skipa han ei lokal folkeboksamling. Dahl skreiv sjølv fleire artiklar om historiske emne, t.d. om dei to steinkrossane i Eivindvik. Han skreiv også om det gamle Gulatinget og samla informasjon om prestehistoria i Bergen stift.
Helsestell og anna
Frå 1806 til 1808 vaksinerte han eigenhendig dei om lag 3500 innbyggjarane i Eivindvik prestegjeld mot koppar. Ingen fekk konfirmera seg utan å leggja fram vaksinasjonsprov mot koppar. Då det nokre år seinare braut ut kopparepidemi i området, slapp prestegjeldet svært godt ifrå det; berre to menneske vart lettare angripne. Dahl såg også til at det vart tilsett jordmor i distriktet frå 1828, Ingeborg Marianne Svabø frå Sygnefest. For å koma alkoholmisbruket til livs kjøpte Dahl også opp to skjenkjestader i Gulen i 1827 og 1840. Dessutan stod han bak eit stort vegbyggingsprosjekt i Gulen for å knyta bygdene saman.
Politikk
Hausten 1814 representerte han Nordre Bergenhus amt (Sogn og Fjordane) på Stortinget. Der vart han ein av dei fem representantane som stemte mot unionen mellom Noreg og Sverige. Han sat også på Stortinget i åra 1827, 1828 og 1830. På desse tre tingsamlingane var han medlem av Lagtinget. I 1827 var han elles medlem av kyrkjekomiteen, i 1828 av reglementskomiteen og i 1830 av valkomiteen, kyrkjekomiteen og matrikkelkomiteen.
Heider
For den store innsatsen sin i Eivindvik prestegjeld vart han tildelt Medaljen for borgardåd i 1825 og vart medlem av Det Kongelige Norske Videnskabers Selskab frå 1829.
Ettermæle
Dei siste ti leveåra hans var prega av sjukdom. Han døydde i prestegarden i 1854 og er gravlagd ved Gulen kyrkje i Eivindvik. Henrik Wergeland heidra Dahl i diktet Eivindvig (1833): «Brød af Steen og Aand af Strile Dahl i Eivindvigen tvang». I Eivindvik kan ein også sjå ei minnestøtte over Dahl, laga av Elisabeth Steen.
Vjatsjeslav Fetisov
Vjatjeslav Aleksandrovitj Fetisov er ein russisk tidlegare ishockeyspelar og politikar frå Moskva. Med Sovjetunionen sitt landslag i ishockey vann han sju VM-gull og to OL-gull i tida 1978-90. Fetisov var idrettsminister 2002-08 under presidentstyret til Vladimir Putin.
Fetisov var lagkaptein for det sovjetiska ishockeylandslaget i mange år. Han deltok i ishockey-VM fyrste gongen i 1977 og siste gongen 1991. Verdsmeister vart han i 1978, 1981-83, 1986, 1989 og 1990 og olympisk meister i 1984 og 1988.
Fylkesveg 3806
Fylkesveg 3806 går mellom Austadneset og Heistad i Bygland kommune. Vegen er 4,2 km lang.
Fylkesveg 330 i Aust-Agder
Fylkesveg 330 i Aust-Agder går mellom Dale og Kallefoss i Valle kommune. Vegen er 2,0 km lang.
Fylkesveg 3806
Fram til 2019 hadde vegen nemninga fylkesveg 324.
Teningen
Teningen er ein småby og ein kommune sørvest i forbundslandet Baden-Württemberg i Tyskland. Kommunen omfattar 40,3 km² og hyser vel 12 000 ibuarar. Kommunen ligg 2-3 kilometer vest om Emmendingen og nærare 20 kilometer nord om Freiburg im Breisgau.
Patcha Point
Patcha Point er eit nes heilt sør på Isla Nansen Sur i Wilhelmina Bay, utanfor vestkysten av Graham Land. Det vart kartlagd av Belgica-ekspedisjonen under Gerlache, 1897-99. Det vart namngjeve av United Kingdom Antarctic Place-Names Committee (UK-APC) i 1960 etter Jan Patcha, ein helikopterpilot i Falkland Islands and Dependencies Aerial Survey Expedition (FIDASE) som fotograferte området i 1956-57.
Zawtar El Charkiyeh
Zawtar El Charkieh (arabisk زوطر الشرقية) er ein by oppom Litani i Nabatiyeh distrikt sør i Libanon, 85 km frå Beirut, 9 km frå Nabatiyeh og 475 meter over havet.
Innbyggjartalet er like over 4 000, og dei fleste av dei er tobakksbønder. Byen har ein skule.
Etymologi
På arameisk tyder Zawtar den vesle eller hendinga. På gammalsyrisk tyder det det som vart gjeve til gudane, som mjøl, smør og honning.
Post Pop Depression
Post Pop Depression er det 18. studioalbumet til den amerikanske rockesongaren Iggy Pop, gjeve ut den 18. mars 2016, av Loma Vista Recordings. Det var produsert av Josh Homme frå Queens of the Stone Age og vart spelt inn i løyndom i lag med Dean Fertita frå Queens of the Stone Age og trommeslagaren Matt Helders frå Arctic Monkeys.
Bakgrunn og innspeling
Pop og Homme byrja å arbeide på albumet i januar 2015. Dei sendte litt songtekstar til kvarandre og tre månader seinare vart dei samde om å dra i studio.
Albumet består av ni songar og vart spelt inn mellom 12. januar og 9. mars 2015 i Rancho De La Luna i Joshua Tree i California, i løpet av to veker, og ei anna veke i Pink Duck Studios i Burbank i California. Pop og Homme betalte sjølv for innspelinga. Dean Fertita spelte gitar og klaverinstrument, medan Matt Helders spelte trommer. Homme har sagt at førebuinga av Post Pop Depression var ein av tinga som hjelpte med etterverkanden etter åtaket i november 2015 i Bataclan.
Albumet kom ut 18. mars 2016. Pop og Homme var då alt i gang med ein turné for å marknadsføre albumet, og følgde opp med konsertar i Europa i mai 2016 I tillegg til Pop og Homme, hadde dei med seg Fertita, Helders, Matt Sweeney på bassgitar og Troy Van Leeuwen på gitar.
Mottaking
Post Pop Depression fekk stort sett positive meldingar frå kritikarane. På Metacritic fekk albumet 79 av 100, basert på 33 meldingar, noko som indikerer at mange av dei var positive til albumet.
I desember 2016 vart albumet nominert til Grammyprisen i kategorien «Best Alternative Music Album».
Hitchcock Heights
Hitchcock Heights er eit stort sett isdekt fjellmassiv, 1800 moh, mellom Maitlandbreen og Apollobreen ved sørsida av Mobiloilfjorden, på austkysten av Den antarktiske halvøya. Dei vart oppdaga og fotografert av sir Hubert Wilkins på flyturen hans den 20. desember 1928, og fotografert på ny av Lincoln Ellsworth i 1935. Det vart namngjeven av Advisory Committee on Antarctic Names i 1952 for Charles B. Hitchcock av American Geographical Society, som nytta desse bileta til å lage det første kartet over området.
Anssi Koivuranta
Anssi Koivuranta er ein finsk kombinertløpar og skihoppar. Han representerer klubben Kuusamon Erae Veikot, og nyttar ski frå Fischer.
Meritt
Ski-VM
Verdscupen
Steinar Aas
Steinar Aas er ein norsk professor i historie tilsett ved Nord universitet i Bodø. Aas har særleg arbeidd med moderne norsk byhistorie, og har skrive eit bind av Narviks historie (2001), Byen, banen og bolaget 1902-1950 ( Narviks historie bind 1]) og tredje bind i Bodøs historie, Forvandlinga.
Fylkesveg 331 i Aust-Agder
Fylkesveg 331 i Aust-Agder går mellom Harstadberget og Valle bru i Valle kommune. Vegen er 3,2 km lang.
Steinar Aas
Aas var mange år tilsett i administrativ stilling ved det Samfunnsvitskaplege fakultetet ved Universitetet i Tromsø (frå 1993-98 og 2001-2009), der han òg hadde utdanninga si frå. Han har hatt ei rekkje styreverv i ulike organisasjonar som Fortidsminneforeningen, Nynorsklaget og litteraturfestivalen Det Vilde Ord. Frå 2009 til 2018 var han òg styremedlem i Narviksenteret - «Nordnorsk stiftelse for historieformidling menneskerettar og fredsbygging».
Tsugaru-sjamisen
Ein sjamisen er ein langhalsa lutt med tre strenger, spelt med eit stort plekter. Instrumentet kom frå Kina via Ryukyuøyane til Japan på 1500-talet. I tsugaru-sjamisenmusikken er det ein «tjukkhalsa» type sjamisen som vert nytta. «Brua» som held strengene oppe frå resonanskassa på instrumentet vert plassert lenger nede på kassa enn i andre typar klassisk sjamisenmusikk. Musikaren slår også hardare perkusjonistisk på strengane med plekteret sitt. Alt dette gjev musikken i tsugaru-sjamisen ein skarpare og grovare klang enn i andre sjamisensjangrar. Distriktet Tsugaru har historisk sett vore eit fattig landbruksområde med hardfør natur. Folk sleit med dårlege avlingar og lite mat. Synshemming var utbreidd på grunn av mangel på ernæring, og dei blinde hadde låg status i samfunnet. Det var nettopp dei blinde som opphavleg spelte tsugaru-sjamisen. Dei levde som omreisande musikarar, og underheldt ved bygdefestivalar, bryllaup, og anna. Musikken deira tok opp i seg element frå andre lokale kunstformer som forteljingsteater, folkesong og religiøs folkerituale. Det var nok eit særs hardt liv musikarane levde, noko som intensiteten i musikken kan vitne om. Frå byrjinga av 1900-talet auka interessa for tsugaru-sjamisen over heile Japan, og mange plater vart utgjevne med virtuose, blinde musikarar som Nitabô og Shirakawa Gumpachirô. Dei fekk stjernestatus. Dei siste tiåra har Japan igjen opplevd ein «tsugaru-sjamisen-boom». Improvisasjonen i musikken lever enno vidare, og musikken har vorte internasjonalt kjend. Sjangeren har i det siste også vorte meir eksperimentell, og har teke opp i seg element frå globalisert populærmusikk. Samtidig er den lokale, «nostalgiske» folkemusikkarva også godt ivareteken og vidareført.
Sde Yoav
Sde Yoav (hebraisk skrift שְׂדֵה יוֹאָב, tyder Yoavåkeren) er ein kibbutz sør i det sentrale Israel. Han ligg mellom byane Kiryat Gat, Kiryat Malakhi og Ashkelon og høyrer til Yoav regionale kommune.
Historie
Kibbutzen vart grunnlagd i 1966, og vart kalla opp etter Yitzhak Dubno (kallenamn Yoav) som vart drepen under forsvaret av den nærliggande kibbutzen Negba under den arabisk-israelske krigen i 1948. Nær Sde Yoav var det ein palestinsk-arabisk landsby kalla Iraq Suwaydan som vart avfolka i 1948. I 2006 hadde han 210 innbyggjarar.
Fylkesveg 332 i Aust-Agder
Fylkesveg 332 i Aust-Agder går mellom Skagen og Kosland i Valle kommune. Vegen er 2,7 km lang.
Chüealphorn
Chüealphorn er eit fjell i Albulafjella i Graubünden i Sveits.
Shinobue
Shinobue (篠笛) er ei horisontal bambusfløyte, oftast med sju fingerhòl. Det finst også shinobue med færre fingerhòl. Fløyta er vidt nytta i ulike folkemusikalske og utøvande kunstsjangrar i Japan: til dømes festivalmusikk (matsuribayashi 祭囃子), løvedans (shishimai 獅子舞), shinto-inspirert kagura-rituale (神楽) og buddhistisk folkedans bon’odori (盆踊り). Instrumentet er dessutan eit viktig innslag i ensemblemusikken til det kjende kabuki-teateret (歌舞伎).
Hjort Massif
Hjort Massif er eit markant fjell med ei høgd opp mot kring 1 000 moh i Wilson Mountains, på sørsida av Hiltonfjorden ved Bowman Coast i Graham Land i Antarktis. Det vart fotografert frå lufta av U.S. Antarctic Service, 1940. og vart kartlagd av US Geological Survey frå flyfoto tekne i U.S. Navy, 1966–69. Massivet vart kartlagd av British Antarctic Survey, 1974–75, og vart namngjeven av UK Antarctic Place-Names Committee i 1977 etter Johan Hjort, professor i marinbiologi ved Universitetet i Oslo, 1920–39, og styreleiar i Den internasjonale kvalfangstkomiteen, 1926–39.
Revadim
Historie
Den 13. mai 1948 vart landsbyen jamna med jorda av den arabiske legionen. Overlevande vart tekne som fangar til Jordan. Kibbutzen vart grunnlagd på ny på ein ny stad den 28. november 1948. Dei frigjevne krigsfangane slo seg saman med immigrantar frå Bulgaria og andre land.
I 2002 hadde Revadim eit folketal på 296. Økonomien er basert på turisme og småindustri.
Arkeologi
Tel Miqne-Ekron er ein av dei største jernalderstadane i Israel. Arkeologar har oppdaga over 100 oljepresser der, i tillegg til Ekron-inskripsjonen, som identifiserer staden som den filistinske Ekron. Tel Miqne (Khirbat al-Muqanna') er datert til 1100-talet fvt. Byen er nemnt i Josva 13:2-3 og I Samuel 5:10 i høve Paktas ark. Etter filistrane kom til området, vart Ekron ein festningsby som forsynte Egypt og Assyria med 700 tonn olivenolje i året, og gjorde han til den største olivenoljeprodusenten i det antikke Midtausten. Dei rekonstruerte filstinske gatene syner oljepresser, ei pottemakarskive og ein vev, som syner til ein aktiv tekstilindustri.
Siw Anita Andersen
Siw Anita Andersen er ein norsk skodespelar og komikar som har gjort seg merka både på scene og TV. Ho har særleg gjort seg merka på revyscena, men vert òg hugsa frå rolla som Målfrid i komiserien Mot i brøstet (1990-talet) og for karakteren Synne i fleire tv-seriar.
Scene
Andersen er frå Oslo. Ho starta skodespelarkarrieren i 1987 i revygruppa Lompelandslaget. På Chat Noir har ho blant anna vore med i revyen Dames aften med guttene på slep (1999). I 2000 vart ho tilsett ved Oslo Nye Teater der ho dei første åra medverka i stykke som Båtpuss (2000), Jul i Blåfjell (2003–06) og Skulle det dukke opp flere lik, er det bare å ringe (2004). I 2004 var ho sentral i oppsetninga The Smuget Show på Smuget i Oslo (saman med Bjarte Hjelmeland, Trond Hanssen, Håvard Lilleheie og Pernille Sørensen), og i 2005 i den komiske revyen Kveiteprinsen saman med Åsleik Engmark og Teodor Janson. I 2019 deltok ho i Julegøy.
Ho har òg delteke i revyar og kabaretar med gruppa Lattergalen. Ho har òg medverka i farsar på Chateau Neuf og ABC-teateret og dessutan i ei rekkje av førestillingane om Kaptein Sabeltann i Kristiansand Dyrepark. I Sabeltann-førestillingane har ho spelt både Tante Bassa, Miriam av Gral, Francine Michelin og Malena Pirat.
Fylkesveg 333 i Aust-Agder
Fylkesveg 333 i Aust-Agder går mellom Hovet og Krokan i Valle kommune. Vegen er 916 meter lang.
Fredrikstad Mekaniske Verksted
Fredrikstad Mekaniske Verkstad (FMV), opphavleg skrive '''Fredriksstad Mek. Verkstad''', var ein verkstad og eit skipsverft på Kråkerøy ved Vesterelva i Fredrikstad kommune. Verkstaden vart etablert i 1870 og mellom 1873 og 1987 vart det levert 443 båtar og ulike fartøy (mudderapparat, lekterar, flytekraner) frå FMV – i snitt tre til fire leveransar kvart år. Det opphavlege FMV vart nedlagt i februar/mars 1988. På det tidspunktet var arbeidsstokken nede i 650 mann. Konkurransen frå Aust-Asia tok knekken på fleire skandinaviske verft på den tida (til dømes Uddevallavarvet).
Siw Anita Andersen
TV og film
På TV vert Andersen spesielt hugsa frå rolla som Målfrid komiserien Mot i brøstet som gjekk på TV 2 på 1990-talet. Dette var serien som gjorde henne kjend for det breie publikum i Noreg. Ho har sidan gjort seg merka i Nissene på låven (2001), Etaten (2006), Jubalong (2006–2008), Lille Nøtteaften (2008), Nissene over skog og hei (2011) og Nissene i bingen (2021). Ho har spelt sørlands-karakteren Synne i fleire av desse seriane.
Fredrikstad Mekaniske Verksted
Verkstaden vart starta i 1870 av brørne Jens Jacob og Andreas Jensen og svogeren Knud Dahl. Ved etableringa var hovudproduktet maskiner til trelastindustrien. Den fyrste båten som vart bygd var taubåten «Dragen» i 1873. Paul Holmsen, som var styrar, bygde verkstaden opp til eit betydeleg føretak. På byrjinga av 1900-talet utvikla FMV seg til å verta eit av dei største skipsverfta i Noreg.
Siw Anita Andersen
TV og film
Ho har hatt få filmoppdrag, men hadde ei lita birolle i komedien Showbiz - eller hvordan bli kjendis på en-to-tre! (1989) og i eventyrfilmen Kvitebjørn Kong Valemon (1991). I tillegg har ho sett norsk stemme til fleire amerikanske animasjonsfilmar, blant anna til ein sentral figur i animasjonsfilmen Oppdrag Nemo (2004) og til hovudfiguren i Oppdrag Dory (2016).
Fredrikstad Mekaniske Verksted
<!--
Fredrikstad-typen
I 1908 hadde FMV etter arealutvidingar sikra seg eit område på 400 mål og nesten to kilometer strandlinje. I 1912 vart den første båten av den såkalte «Fredrikstad-typen» bygde i form av «Sarpen» (b.nr. 148). Det var ein lastebåt på ca. 3 000 tonn dødvekt. «Fredrikstad-typen» hadde kranstammer i for- og akterkant av overbygningen midtskips, og dessutan ein høg smal skorstein midtskips - i tillegg til ein masa både på poopen og på bakken. «Fredrikstad-typen» vart faktisk kjend over heile verda, og FMV leverte denne båttypen heilt fram til 1930-årane då «shelterdekkerne» med to dekk overtok («Fredrikstad-typen» var ein enkeltdekker). Båtane var utstyrd med damp/stempel-motorar (flertrinns-ekspansjonsmotorar, engelsk; compound). FMV produserte sjølv dei fleste av desse maskinne. I 1915, då heile 1 140 mann jobba på FMV, vart føretaket omdannet til aksjeselskap og ingeniør K.G. Meldahl vart tilsett som styrer. Detta var starten på ein stor fremgang for føretaket, den vart ein av dei leiande innan nordisk skipsbyggingsindustri. I si tid produserte Fredrikstad Mekaniske Verkstad (FMV) ein av den meste effektive Dampmaskin i verda. I tillegg til hovudmotorar produserte FMV òg hjelpemotorane til båtane. I det etterfølgende følgjer eit lite oversyn over nokre båtar av «Fredrikstad-typen» bygde ved FMV i Fredrikstad:
Einar Sem-Jacobsen
Einar Sem-Jacobsen var ein norsk flypioner.
Fredrikstad Mekaniske Verksted
Kvalfangarar og bygging av tørrdokk
I 1935 vart kvalfangaren «H.J. Bull» (b.nr. 273) levert frå FMV. Den gjorde 16 knopf utstyrd med ein 4-sylindra dampmaskin (dobbel to-trinns) under «Wolfs prinsipp» som utvikla 2 200 IHK (indikerte hestekrefter). Den var for si tid antakeleg verdas største og kraftigaste kvalfangar; 46 m lang og 9,4 m brei (båten vart hugga opp i Sør-Afrika først 29 år seinare, i 1964). Òg under den andre verdskrigen bygde ein på FMV kvalfangarar frå 1941-1944: «Polarkreis» (b.nr. 310), "Polarfront" (b.nr. 311), "Polarsonne" (b.nr. 312), "Nordriff" (b.nr. 313), «Nordpol» (b.nr. 314), «Nordkyn» (b.nr. 317), «Ostwind» (b.nr. 318) og «Hjeltefjord» (b.nr. 319).
I 1957 byrja ein bygginga av den store tørrdokka på FMV, og den stod ferdig i 1961 og målte 250 x 40 m (den vart forlenga til 290 m sju år seinare). I 1961 vart bulkbåten (Bulk carrier) «Elin Horn» (b.nr. 367) den første båten som oversteig 200 m lengd på FMV, og ho var 215 m lang og 31 m brei (53 900 tonn dødvekt). Ho var utstyrd med ein 11-sylindret Götaverken/FMV dieselmotor (boring 76 cm.) som utvikla 13 750 AHK. I 1961 vart òg verdas fyrste LPG-tankar, «Mundogas Brasilia» (b.nr. 369), bygget ved FMV. Ho vart prototypen for alle seinare gasstankarar verda over. Høgt trykk kombinert med nedkjøling gjorde propangass flytande, og flytande propan tek mindre plass enn propan i gassform. «Mundogas Brasilia» var utstyrt med 5 kulerunde tankar (kvar med ein diameter på 14,3 m) og bygginga av desse «fotball-tankane» var krevande då dei måtte vera trill runde. «Mundogas Brasilia» var 131,4 m lang og 19,5 m brei (8 600 tonn dødvekt). I 1979 skifta ho namn til «Gas Brasilia», og ho vart hugga opp i 1983.
Einar Sem-Jacobsen
Sem-Jacobsen voks opp i Kristiania. Etter examen artium 1896 og Krigsskolen vart han premierløytnant i Ingeniørvåpenet i 1899 og tok militær høgskuleeksamen 1901. Han vart kaptein i 1911 og major i 1930.
Fredrikstad Mekaniske Verksted
Tankskip for frakt av råolje og naturgass
Mot slutten av 1950-årane gjekk startskotet for bygging av tankskip for frakt av råolje, og såleis med stadig større sjanse for eksplosjonar grunna dårleg utluftning av oljetankane (oljegass). Tre faktorar må til for at eit tankskip skal eksplodera: 1) Oljegass. 2) Oksygen (luft). 3) Antennelseskilde. Ved å fjerna ein av desse 3 faktorane, er ein sikker på at oljetanken ikkje eksploderer. FMV var sterkt delaktig i å løysa dette problemet ved utviklinga av det såkalte «nøytralgassanlegget» som fjerna oksygenet frå lufta i tankane (ein brukte reinsa og «vaska» eksosgass frå hovudmotoren til båten). Mot slutten av 1950-årane og gjennom 1960-årane vart det levert ei rekkje såkalte «Texaco-tankarar» frå FMV i Fredrikstad (tankskip med overbygning og navigasjonsbro midtskips, og dessutan skorstein atterut). Desse tankskipa hadde stort sett ei lengd som varierte frå 166- til 188 meter, og dei var på mellom 19 200- og 25 800 tonn dødvekt. I tillegg vart det levert eit tankskip på 50 000 tonn dødvekt (b.nr. 372, og ho var 228,5 m lang og utstyrt med to stk. 8-sylindrede Götaverken/FMV dieselmotorar; totalt 20 000 AHK).
Einar Sem-Jacobsen
I 1910 reiste han i Europa for å læra meir om flyging. Han var ein av dei som bygde opp det norske Luftforsvaret.
Fredrikstad Mekaniske Verksted
Tankskip for frakt av råolje og naturgass
Ein bygde store båtar på FMV i Fredrikstad. I 1970-årane vart det milom anna levert 6 båtar på ca. 110 000 tonn dødvekt (dei varierte frå 108 600 til 110 444 tonn, alle bulkbåtar). Desse båtane hadde ei lengd på 265,6 m og ein breidde på 38,5 m, og dessutan med ein designa dypgang på 15,8 m. Hovudmotorane i desse båtane (Sulzer/Horten 8RND90 diesel) utvikla ca. 23 200 AHK. Det gjekk med anslagsvis 18 000 tonn stål pr. båt!
Einar Sem-Jacobsen
Sem-Jacobsen tok initiativet til å danna av Norsk Luftseiladsforening i 1910 og etablerte Hærens Flyfabrikk på Kjeller i 1916.
Fredrikstad Mekaniske Verksted
Tankskip for frakt av råolje og naturgass
I tillegg kjem «Anna Knutsen» (b.nr. 443) på 129 154 tonn dødvekt (skroget vart bygd i Finland, men ho vart ferdigstilt på FMV i 1987). Motormontering, teknisk installasjon, interiør, utrustning og måling vart utført på FMV. Ho var 257 m lang og 46 m brei, med ein designa dypgang på 16 m. Ho var enno i drift per våren 2013. Det å skulla få ein båt på over 100 000 tonn dødvekt frå FMV og ut Vesterelva (langs nordvestsida av Kråkerøy) var inga enkel sak. Det måtte presisjon til som aldri før i historia til verftet. Ein hadde ikkje mykje å gå på korkje til sidene eller under båten - sjølv om den gjekk i ballast (det vil seia utan last ombord). Fem taubåtar måtte til for å oppretthalda styringa. Båtane vart taua med akterenden først utover. Enkelte stadar var det berre ein fot (ca. 30 cm) med vatn å gå på, og båtane var garantert i kontakt med botngraset enkelte stadar, ifølgje lósane som hjelpte til.
Nedrusting og nedlegging
Mysteriet "BURAK M" Tankskipet "TANK BARONESS" (b.nr. 425 i 1976) på 132 250 tonn dødvekt (71 780 bruttotonn) forliste den 28. april 1994 omtrent 173 nautiske mil (320 km) sørvest for Freetown, Sierra Leone, Vest-Afrika (i posisjon 6,27N 15,25V) - nøyaktig 18 år etter overleveringsdagen. I denne posisjonen er havet ca. 4 800 m djupt. Ho vart bygd for I/S Tank Baroness (Sigurd Herlofson & Co. A/S), Oslo, og sjøsett den 13. februar. Etter overleveringen gjekk ho direkte i opplag i Mossesundet 28. april 1976. Seks år seinare, i 1982, vart ho selt til Um Denizcilik ve Ticaret A.S., Istanbul, Tyrkia og omdøypt til "BURAK M". Ho segla då under tyrkisk flagg resten av sit liv. Den 2. mai 1985 melder The New York Timest i artikkelen "Iraq says it #seg verta hit plana oil tankar off Iran" at dagen før (1. mai) traff eit Exocet-missil avfyrt frå eit irakisk jagarfly tankskipet "BURAK M" utanfor kysten av Iran. Posisjonen vart oppgjeven til ca. 125 km sør for den iranske oljeterminalen Kharkøya i Persiabukta. Ingen av mannskapet, alle tyrkere, vart skadd i angrepet. Ni år seinare forliste altså "BURAK M" utanfor kysten av Vest-Afrika. Det er sparsomt med opplysningar om årsaka til denne hendinga, men dei rapportane som er tilgjengelege (t.d. Center for Tankship Excellence) tyder på vatn i maskinrommet og at ho gjekk i ballast (d.v.s. utan oljelast). Ho var på veg frå Tyrkia til Vest-Afrika, og heile mannskapet vart redda. Sjøfolk har hevda at ein 130 000-tonner ikkje kan søkka i ballast med vassinntak i maskinrommet. Det har såleis vore spekulert i forsikringssvindel utan at dette kan slåast fast med tryggleik. "A 130,000 ton tankar in ballast cannot sink from an engine room flooding" (sitat frå Shipsnostalgia.com forum). -->
Pernille Sørensen
Pernille Sørensen er ein norsk komikar og skodespelar.
Sørensen er fødd i Bærum. Ho studerte i perioden 1998–2002, har medievitskap og statsvitskap mellomfag frå NTNU, og har studert stat og politikk i Midtausten og Nord-Afrika ved UiO.